stanford-oval/wikipedia huggingface dataset:
קיס
היסטוריה

להקת קיס הוקמה בשנת 1973 על ידי הזמר והגיטריסט פול סטנלי (סטנלי הארווי אייזן) והבסיסט ג'ין סימונס (חיים וייץ), שנולד בטירת כרמל, שצירפו אליהם את המתופף פיטר כריס והגיטריסט אייס פרלי כגיטריסט מוביל. בשנת 2008 יצאו קיס לסיבוב הופעות באירופה וארצות הברית כדי לחגוג 35 שנות יצירה. במהלך שנות פעילותה נחלה הלהקה הצלחה רבה ועד היום נמכרו ברחבי העולם למעלה מ-100 מיליון עותקים מאלבומיה.
ב-1983 הלהקה החליטה להסיר את האיפור, וב-18 בספטמבר באותה שנה הלהקה הופיעה לראשונה בMTV ללא האיפור הידוע שלה. עד שנת 1996, הלהקה הופיעה בלי איפור. בנוסף, גם הלהקה עברה שינוי מוזיקלי - הם התחילו ליצור גלאם מטאל בהשראת הלהקות הצעירות של שנות ה-80.
ב-1996 התאחדה הלהקה המקורית והם שבו להופיע עם איפור וחזרו לסגנון המוזיקלי המקורי שלהם.
ב-2015 יצא הסרט "סקובי-דו וקיס: תעלומת רוקנרול", המהווה קרוסאובר בין זיכיון סקובי דו לבין הלהקה.
מוזיקה וליריקה

קיס יצרה מוזיקת רוק'נרול שמחה, קלילה ופשוטה ושיריה הקליטים סחפו את ההמונים. קיס הייתה מהלהקות החלוצות של סגנון חדש שהחל להופיע באותן שנים: ההארד רוק. גם הליריקה של קיס הייתה פשוטה, בהתאם, והיא דיברה על אהבה לנשים, למסיבות ולרוק'נרול, כמו שמעידים שמות שירי הלהקה הידועים ביותר: Rock and Roll All Nite ("רוק'נרול כל הלילה"),
I Was Made for Loving You ("נוצרתי כדי לאהוב אותך"),
God Gave Rock N' Roll To You II ("אלוהים נתן את הרוק'נרול לכם II‏"),
Detroit Rock City ("דטרויט עיר הרוק"),
Shout It Out Loud ("צעק את זה בקול")
ו-Let Me Go Rock n' Roll ("תנו לי לעשות רוק'נרול").
בשנת 2004 גיטריסט להקת הגרוב מטאל פנטרה, דיימבאג דארל נורה למוות והוא נקבר בעיר הולדתו בארון קבורה שעליו מצוירות הדמויות של להקת קיס יחד עם אחת הגיטרות המפורסמות של אדי ואן היילן.
בשנת 2014 נכנסה הלהקה להיכל התהילה של הרוק אנד רול.
הופעה חיצונית

בדומה ללהקות הגלאם רוק משנות ה-70, קיס נודעה לא רק כיוצרת מוזיקה, אלא גם כדמות תרבותית. חברי הלהקה השקיעו בהופעתם החיצונית ובגימיקים: הם נהגו להופיע בגלימות שחורות ארוכות של ערפדים, וצבעו את פניהם בצבעים שאמורים לעורר פחד. כל הארבעה צבעו את פניהם בלבן, ומה שהבדיל ביניהם היה סימן שחור מסביב לעין, אשר היה שונה אצל כל אחד מהם. במשך שנים איש לא ראה את פניהם האמיתיות. עם רעיון האיפור כל חבר בלהקה עטף עצמו בדמות טיפוסית שבמקור לקוחה מקומיקס: המתופף הוא החתול, הגיטריסט הוא איש החלל, הסולן הוא ילד הכוכבים והבסיסט סימונס הפך להיות "השד" ("The Demon"), שירק בהופעות "דם" ואש.
המעריצים נוהגים להגיע להופעות כשפניהם צבועות כמו פניהם של חברי הלהקה. בהופעות, מסודרות מאות נורות על קיר הבמה מאחורה, בצורת הלוגו של הלהקה. הבסיסט סימונס נוהג לנשוך לעצמו את הלשון בהופעות, כביכול עד זוב דם, כאשר הדם מותז לאחר מכן על גופו ביריקה מפורסמת שנוצרת מהוצאת הלשון וניעור הפנים בזמן הדימום. "טקס" זה הפך למעיין גימיק של הלהקה.
לוגו הלהקה מעוצב כ-KIϟϟ עם סיומת אותיות SS בצורת ברק: צורת הברק של האות S נגזרת מהאלפבית הרוני. אלבומיה של הלהקה נמכרים בגרמניה בעיצוב שונה מבשאר העולם, וזאת על שום השימוש בסמל ה-SS הסמל מייצג את תג היחידה של הנאצים במלחמת העולם השנייה תחת היינריך הימלר, שהיה אחראי על השמדת היהודים. יחידת ה-SS הפעילה בעיקר שומרים ומבצעי ההשמדה במחנות הריכוז של המשטר הנאצי.
חברי הלהקה

פול סטנלי – זמרה, קולות רקע, גיטרת קצב (1973–2023)
ג'ין סימונס – זמרה, קולות רקע, גיטרת בס (1973–2023)
טומי תייר – גיטרה מובילה (2002–2023)
אריק סינגר – תופים, זמרה, קולות רקע (1991–1996, 2001−2002, 2004–2023)
אייס פרלי – גיטרה מובילה, קולות רקע, זמרה (1973–1982, 1996–2002)
פיטר כריס – תופים, קולות רקע, זמרה (1973–1980, 1996–2000, 2002–2004)
אריק קאר – תופים, קולות רקע, זמרה (1980–1991)
ויני וינסט – גיטרה מובילה, קולות רקע (1982–1984)
ברוס קוליק – גיטרה מובילה, קולות רקע, זמרה (1984–1996)
מארק סט. גון – גיטרה מובילה (1984)
דיסקוגרפיה

Kiss (1974)
Hotter than Hell (1974)
Dressed to Kill (1975)
Destroyer (1976)
Rock and Roll Over (1976)
Love Gun (1977)
Dynasty (1979)
Unmasked (1980)
Music from "The Elder" (1981)
Creatures of the Night (1982)
Lick It Up (1983)
Animalize (1984)
Asylum (1985)
Crazy Nights (1987)
Hot in the Shade (1989)
Revenge (1992)
Carnival of Souls: The Final Sessions (1997)
Psycho Circus (1998)
Sonic Boom (2009)
Monster (2012)
סיבובי הופעות

Club Tour (1973–1974)
Kiss Tour (1974)
Hotter than Hell Tour (1974–1975)
Dressed to Kill Tour (1975)
Alive! Tour (1975–1976)
Destroyer Tour (1976)
Rock & Roll Over Tour (1976–1977)
Love Gun Tour (1977)
Alive II Tour (1977–1978)
Dynasty Tour (1979)
Unmasked Tour (1980)
Creatures of the Night Tour/10th Anniversary Tour (1982–1983)
Lick It Up World Tour (1983–1984)
Animalize World Tour (1984–1985)
Asylum Tour (1985–1986)
Crazy Nights World Tour (1987–1988)
Hot in the Shade Tour (1990)
Revenge Tour (1992)
Kiss My Ass Tour (1994–1995)
Alive/Worldwide Tour (1996–1997)
Psycho Circus World Tour (1998–1999)
The Farewell Tour (2000–2001)
World Domination Tour (2003)
Rock the Nation World Tour (2004)
Rising Sun Tour (2006)
Hit 'n Run Tour (2007)
Alive 35 World Tour (2008–2010)
Sonic Boom Over Europe Tour (2010)
The Hottest Show on Earth Tour (2010–2011)
The Tour (2012)
Monster World Tour (2012–2013)
Kiss 40th Anniversary World Tour (2014–2015)
Freedom to Rock Tour (2016)
Kissworld Tour (2017–2018)
End of the Road World Tour (2019–2023)
קיס, בצילום מ-1975.
חם (קרוב משפחה)

במשפחה, חם (לזכר) וחמות (לנקבה) הם הוריו של בן הזוג. דוגמה: רבקה אמנו נישאה ליצחק, וכן אברהם ושרה, הורי יצחק, הם חמיה וחמותה. אב בת הזוג קרוי חותן, ואם בת הזוג קרויה חותנת.
בלשון רבים: חמים, חמיות (כמו "אחיות"). חותנים, חותנות.
תרבויות שונות מטילות חובות שונות על אדם ביחס לחמיו וחמותו.
בקומדיות ובתרבות הפופולרית ניתן לחמות סטריאוטיפ של מי שמתייחסת בשתלטנות, בחטטנות ובעוינות אל כלתה. דוגמה לכך היא הסרט הקומי "חותנת בהפרעה".
בהלכה

איסור עריות כולל גם את החם והחמות, כלומר אסורים יחסי מין בין גבר לחמותו ובין אישה לחמיה.
גבר שהוציא שם רע על אשתו, בטענה שבעודה נערה המאורסה לו, כלומר לאחר שכבר קידש אותה, נבעלה לאדם אחר, וטענתו התבררה כשקר, עונשו הוא תשלום של מאה כסף לאבי הנערה (חמיו), וכן לא יכול יותר הבעל לגרשה ללא רצונה כל ימיו.
לפי ההלכה אסור לאדם להיות נוכח בשעת טהרת המת של אביו, אמו, חמיו וגיסו.
אדם חייב בכבוד חמיו וחמותו, אך חיוב זה פחוּת חמור מאשר החיוב בכיבוד אב ואם. בשולחן ערוך נאמר: "חייב אדם לכבד חמיו".
הערות שוליים

↑  שמואל אריאל, כיבוד חם וחמות, באתר "ישיבה", ט"ז מרחשון תשע"ז
↑  שולחן ערוך, יורה דעה, סימן ר"מ, סעיף כ"ד
הורקניה (מבצר)

| --- | --- |

 שמות נוספים:  קסטליון, אל-מירד, ח'רבת מירד
 מידות
 גובה מעל פני הים:  270 מטר
 היסטוריה
 נבנה:  התקופה ההלניסטית בארץ ישראל
 ננטש:  התקופה הביזנטית בארץ ישראל
 סוג:  מבצר
 אתר ארכאולוגי
 מצב:  הרוס
 גישה לציבור:  כן
 מיקום
 מדינה:  ישראל 
 קואורדינטות:  31°43′08″N 35°21′58″E﻿ / ﻿31.719°N 35.366°E﻿ / 31.719; 35.366
  (למפת הרי ירושלים מוגדלת) הורקניה(למפת הרי ירושלים רגילה) הורקניה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הורקניה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הורקניה he
 
הורקניה (קסטליון, אל-מירד, ח'רבת מירד) היא מבצר עתיק במדבר יהודה. הורקניה זוהתה בראש כיפה מבודדת כ-200 מטר מעל לבקעת הורקניה (אל-בוקיעה) בשוליה המערביים. המקום זוהה כבר ב-1880, אך האתר נחפר לראשונה רק במאי 2023. עד אז המידע על המקום התבסס על מחקר, סקרים ומדידות.
המבצר הוקם, כנראה, על ידי אלכסנדר ינאי (מלך בשנים 103–76 לפנה"ס), אף על פי שייתכן כי נבנה כבר על ידי יוחנן הורקנוס (שלט בשנים 135–104 לפנה"ס), אביו של ינאי, ונקרא על שמו.
לא ניתן להגיע ברכב עד לפסגת התל, אבל ניתן להגיע עד למרגלותיו מציר נבי מוסא או מהר המונטר.
היסטוריה

אזכורו הראשון הוא מסוף שלטונה של שלומציון המלכה (76–67 לפנה"ס), אשתו של אלכסנדר ינאי. יוסף בן מתתיהו מספר כי הורקניה יחד עם מכוור ואלכסנדריון היו שלושת המבצרים עליהם לא ויתרה המלכה כשהעבירה את מבצרי המדבר לידי הפרושים, מכיוון ש"שם היו אוצרות סגולתה".
מקור נוסף המזכיר את הורקניה ומבצרים אחרים הוא ההיסטוריון הרומי סטרבו המציין כי "הוא (פומפיוס) ציווה להרוס את החומות כולן והשמיד, עד כמה שהיה בכוחו, את קיני הליסטות ואת מבצרי המחסנים של הטירנים. כי היו שנים כאלה במעברים המוליכים ליריחו תרכס וטאורוס וכן גם אלכסנדריון והורקניון ומכוור וליזיאס ואלה שליד פילדלפיה וסקיתופוליס שבגליל".
בפעם הבאה מוזכרת הורקניה כאשר אלכסנדר השני ברח מאולוס גביניוס ו"בצר את מעזי הארץ ובנה את חומת אלכסנדריון, והורקניה ומכוור אשר מול הרי ערב". באותו הפרק מסופר כי "עד כי נואש אלכסנדרוס מתקותו ושלח אליו צירים לבקש ממנו חנינה והסגיר אליו את המבצרים הנשארים, את הורקניה ואת מכוור, ואחר כך מסר בידו גם את אלכסנדריון. את כל המבצרים האלה הרס גביניוס בעצת אם אלכסנדרוס, לבל תפרוץ מלחמה חדשה".
הורקניה הייתה גם המעוז ששימש מרידה מאוחרת יותר של הנסיכה החשמונאית אלכסנדרה כנגד הורדוס, לאחר שכבש את ירושלים בשנת 37 לפנה"ס והוציא להורג את אחיה, המלך החשמונאי האחרון מתתיהו אנטיגונוס השני. אלכסנדרה שלטה במקום כנראה עד 31 לפנה"ס, כשהורדוס נזקק אולי לאמתלה כדי לא להשתתף בקרב אקטיום ולכן דיכא את מרידתה וסביר שהוציאה להורג.
הורדוס נהג לכלוא בהורקניה את אסירי המלכות שנידונו לזמן בלתי מוגבל או למיתה. הוא הציג בגאווה את הביצורים, שהצטיינו בעוצמתם הרבה, בפני מרקוס ויפסניוס אגריפה, בעת ביקורו ביהודה בשנת 15 לפנה"ס.
כבכל מבצרי המדבר, הייתה במקום מערכת מים מרשימה שהובילה מי שיטפונות מנחלים סמוכים אל בריכות אגירה גדולות למרגלות המבצר, על גבי תעלת מים, בחלקה פתוחה. בנוסף, קיימת מערכת של בורות מים גדולים בתוך המבצר. לרגלי המבצר לצד בריכת האגירה בוסתן ששימש לגידולים שונים לצורכי יושבי המבצר.
בתקופה הביזנטית הוקם על שרידי המבצר מנזר שיתופי (קוינוביון) על ידי הנזיר סבאס. את שרידי המנזר ניתן לראות עד היום.
בחלק הדרום-מערבי של המבצר מצויה מערה ובה נמצאו ציורי קיר של קדושים נוצרים מראשית התקופה הביזנטית. ציורי הקיר תיארו את הקדושים עם שמותיהם, חלקם היו לא ידועים עד גילויים. הציורים הושחתו ואינם קיימים עוד.
בשנת 2023 פורסם שבחפירות שנערכו בקצה הדרומי-מערבי של הפסגה נמצאו ביצורים מימי בית שני, הכוללים חומה ומגדל שמירה. בחלקו הצפוני-מערבי של ההר נערכו חפירות שכללו הסרה של שכבת מפולת של אבני בניין שנפלו לתוך אולם בקומת המרתף של אחד הבניינים. נמצאו כתובות ביוונית קוינה. אחת מהכתובות זוהתה על ידי האפיגרף אבנר אקר כפרפרזה על תהילים פרק פ"ו, "תפילה לדוד". בראש הכתובת, שתוארכה למחצית הראשונה של המאה ה-6 לכל המאוחר, צויר צלב. בנוסף נמצאה טבעת שמתאימה לילד או ילדה, משובצת באבן טורקיז, ועליה כתובת חרוטה בערבית כופית. את החפירות ניהלו אורן גוטפלד ומיכל הבר מהאוניברסיטה העברית.
המנהרות

מצפון לאתר, בנחל סככה, ישנן שתי מנהרות בנות עשרות מטרים כל אחת. המנהרות נסקרו על ידי ג'ון אלגרו (הראשון שפרסם את מגילת הנחושת) בשנות השישים, והתחתונה מביניהן אף נחפרה בשנת 2000 על ידי הארכאולוג ד"ר אורן גוטפלד. החופר מתארך את בניית המנהרה לתקופת בית שני, ומעלה מספר הצעות לשימושה של המנהרה: קבר למתנגדי הורדוס ואולי אף לבנו אנטיפטרוס, מערכת מים, מחילת מסתור, ואולי אף מקום מחבואם של אחד מאוצרות מגילת הנחושת, בה נזכרת העיר סככה וכן "גיא הסככא", כאחד ממקומות הטמנת האוצרות.
הצעה אחרת מנסה לקשור את המקום עם פולחן השמש והכוכבים, בדומה למנהרה דומה לאל הפרסי מיתראס שבטורקיה. המנהרה התחתונה נאטמה על מנת שלא תיפגע.
מערכת המים של המבצר מורכבת משתי בריכות אגירה פתוחות, מבורות מים על גבי המבצר ומסדרת בורות מים בצידו הדרומי המזכירה מערכות דומות במבצרי מדבר יהודה אחרים (דוק-קרנטל וסרטבה-אלכסנדיון).
בשנת 2007 המשיכה משלחת בראשותו של ד"ר אורן גוטפלד בחפירות שתי המנהרות, המנהרה המזרחית הגיעה לעומק 53 מטרים, והשנייה לעומק 120 מטרים. באחת מהן הסתיימה החפירה לאחר כ-100 מטרים ובשנייה החפירה לא נסתיימה, ולא נתגלה בהם דבר בעל ערך שיסביר את פישרן.
בספרות

משה שמיר, ברומן ההיסטורי 'מלך בשר ודם', מייחס את הקמתה של המצודה ליוחנן הורקנוס, ואת היותה מקום כליאתם למשך שנה של בניו, אבשלום וינאי, בידי אחיהם, יהודה אריסטובולוס, עד למותו.
לקריאה נוספת

א' שטרן (עורך), האנציקלופדיה החדשה לחפירות ארכאולוגיות בארץ ישראל, חלק ב', 1992, עמ' 447–448.
א' גוטפלד, "חידת מנהרת מדרגות למרגלות הורקניה שבמדבר יהודה", קדמוניות 125, תשס"ג.
בן-ציון לוריא, "גלילות במולדת", הוצאת קריית ספר, 1947, עמודים 21–38.
הערות שוליים

↑  פסוק מתהילים ביוונית עתיקה התגלה במבצר במדבר יהודה, אתר האוניברסיטה העברית בירושלים, 28 ספטמבר 2023
1 2  רון פלד, דני הרמן, בעקבות הסוד העתיק: ביקרנו בשרידי מבצר הורקניה, באתר ynet, 29 בינואר 2021
↑  קדמוניות היהודים, י"ג, ט"ז, ג'
↑  סטראבון, גאוגרפיקה, ספר 16, פרק 2, סעיף 40.
↑  מלחמות היהודים, ספר 1', י"ט, 1; Kenneth Atkinson, The Hasmoneans and Their Neighbors: New Historical Reconstructions from the Dead Sea Scrolls and Classical Sources. Bloomsbury, 2018. עמ' 154
↑  אברהם שליט, הורדוס המלך, עמ' 173.
↑  יוסף בן מתתיהו, קדמוניות היהודים, ספר 16, פרק ב, פסקה א, סעיף 13.
↑  פסוק מתהילים ביוונית עתיקה התגלה במבצר במדבר יהודה, באתר ynet, 27 בספטמבר 2023
| --- | --- |
בקרת זהויות :  NLI: 987007522257805171  VIAF: 316602914   WorldCat (עם VIAF): 316602914 
הכיפה מעל לבקעת הורקניה, שעליה שרידי המבצר
אליפות צרפת בטניס 1938

| --- | --- |

מראה המגרש
 ענף:  טניס 
 תקופת התחרות:  2 ביוני 1938 – 11 ביוני 1938 (10 ימים) 
 מספר תחרות:  43 
 עיר מארחת:  אצטדיון רולאן גארוס 
 זוכה:  גברים:דון בדג' (ארצות הברית) נשים:סימון מתייה (צרפת) זוגות גברים:ברנר דסטרמו/איבון פטרה (צרפת) זוגות נשים:סימון מתייה (צרפת)/בילי יורק (הממלכה המאוחדת) זוגות מעורבים: סימון מתייה (צרפת)/דרגוטין מיטיץ' (ממלכת יוגוסלביה)
 
 → אליפות צרפת הפתוחה 1937 אליפות צרפת הפתוחה 1939 ← 
 
אליפות צרפת 1938 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-2 ביוני והסתיימו ב-11 ביוני. זו הייתה האליפות ה-43 מאז ייסודה.
סימון מתייה זכתה ב-3 תחרויות באליפות זו.
התחרות > תחרות הגברים

בתחרות זו השתתפו 84 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
דון בדג' (ארצות הברית ארצות הברית), ניצח בתחרות
פרניו פונצ'ץ (ממלכת יוגוסלביה ממלכת יוגוסלביה), הודח בחצי גמר
רודריך מנצל (צ'כוסלובקיה צ'כוסלובקיה), הפסיד בגמר
כריסטיאן בוסי (צרפת צרפת), הודח ברבע גמר
לדיסלב הכט (צ'כוסלובקיה צ'כוסלובקיה), הודח בסיבוב רביעי
איבון פטרה (צרפת צרפת), הודח בסיבוב הראשון
ג'ין מאקו (ארצות הברית ארצות הברית), הודח בסיבוב השלישי
ברנר דסטרמו (צרפת צרפת), הודח ברבע גמר
אדם באוורובסקי (פולין פולין), הודח בסיבוב השלישי
פרנטישק ציינר (צ'כוסלובקיה צ'כוסלובקיה), הודח ברבע גמר
דרגוטין מיטיץ' (ממלכת יוגוסלביה ממלכת יוגוסלביה), הודח ברבע גמר
יוסיפ פלדה (ממלכת יוגוסלביה ממלכת יוגוסלביה), הודח בחצי גמר
אוון אנדרסון (ארצות הברית ארצות הברית), הודח בסיבוב הרביעי
ויליאם רוברטסון (ארצות הברית ארצות הברית), הודח בסיבוב הראשון
אנדרה-מרטן לז'ה (צרפת צרפת), הודח בסיבוב השני
פרניו קוקולייביץ' (ממלכת יוגוסלביה ממלכת יוגוסלביה), הודח בסיבוב הרביעי
מנצח תחרות של השנה הקודמת גוטפריד פון קראם (גרמניה הנאצית (1935–1945) גרמניה) השנה לא השתתף. בגמר התחרות נפגשו דון בדג' (ארצות הברית ארצות הברית) ורודריך מנצל (צ'כוסלובקיה צ'כוסלובקיה). דון בדג' ניצח ב-3 מערכות. במהלך שנת 1938 הוא ניצח בתחרויות יחידים ב-4 תחרויות והיה הראשון שזכה בגראנד סלאם בתחרות הגברים במהלך שנה אחת.
התחרות > תחרות הנשים

בתחרות הנשים השתתפו 37 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:
סימון מתייה (צרפת צרפת), מנצחת התחרות
ננסי בולטון (אוסטרליה אוסטרליה), הודחה בסיבוב השלישי
סילבי הנרוטן (צרפת צרפת), הודחה ברבע הגמר
ואלרי סקוט (בריטניה בריטניה), הודחה בסיבוב השני
ארלט האלף (צרפת צרפת), הודחה בחצי הגמר
נל הופמן (אוסטרליה אוסטרליה), הודחה בסיבוב השלישי
מדזי רולין קוקרק (הולנד הולנד), הודחה בחצי הגמר
אסתר היין-מילר (צ'כוסלובקיה צ'כוסלובקיה), הודחה בסיבוב השני
מנצחת תחרויות הנשים בשנים 1936–1938 הילדה שפרלינג קראווינקל (גרמניה הנאצית (1935–1945) גרמניה) השנה לא השתתפה. במשחק הגמר נפגשו סימון מתייה (צרפת צרפת) ונלי אדמסון (צרפת צרפת) שהפסידה בשתי מערכות. באליפות זו סימון מאתיה ניצחה גם בזוגות נשים וזוגות מעורבים.
התחרות > תחרות זוגות גברים

בתחרות השתתפו מספר זוגות. מנצחי תחרות 1937 גוטפריד פון קראם והנר הנקל (גרמניה הנאצית (1935–1945) גרמניה) לא השתתפו. במשחק הגמר נפגשו ברנר דסטרמו ואיבון פטרה (צרפת צרפת) עם דון בדג' וג'ין מאקו (ארצות הברית ארצות הברית) וניצחו אותם ב-4 מערכות.
התחרות > תחרות זוגות נשים

בתחרות השתתפו 18 זוגות. במשחק הגמר מנצחות חרויות 1937 ו-1938 סימון מתייה (צרפת צרפת) ובילי יורק (בריטניה בריטניה) שיחקו נגד נלי לנדרי וארלט האלף (צרפת צרפת) וניצחו בשתי מערכות. בכך הן זכו בתחרות בשנה השלישית ברציפות.
התחרות > תחרות זוגות מעורבים

בתחרות השתתפו 38 זוגות. מזוג מנצחי תחרות 1937 רק סימון מתייה (צרפת צרפת) השתתפה בתחרות. במשחק הגמר נפגשו סימון מתייה (צרפת צרפת) ודרגוטין מיטיץ' (ממלכת יוגוסלביה ממלכת יוגוסלביה) עם ננסי בולטון (אוסטרליה אוסטרליה) וכריסטיאן בוסי (צרפת צרפת) וניצחו אותם ב-3 מערכות. לסימון מתייה זה היה התואר השלישי באליפות זו.
דון בדג', מנצח תחרות הגברים
סימון מאתיה, מנצחת תחרות הנשים
אודהליה ברלין

| --- | --- |
אין תמונה חופשית
 לידה:  1981 (בת 44 בערך) אלקנה, יהודה ושומרון 
 מוקד פעילות:  ישראל 
 מקום לימודים:  מכון שכטר למדעי היהדות 
 שפה מועדפת:  עברית 
 כלי נגינה:  מקלדת אלקטרונית, פסנתר 
 פרסים והוקרה:  פרס תרבות יהודית ע"ש אורי אורבך (2017) 
 פרופיל ב-IMDb
 
אודהליה ברלין (נולדה ב-1981, ניסן תשמ"א) היא פסנתרנית וזמרת-יוצרת ישראלית, כלת פרס שר החינוך לתרבות יהודית לשנת 2017.
ביוגרפיה

ברלין נולדה וגדלה באלקנה. אביה, נגן הכליזמר, מוסא ברלין, ואמה, דינה, מעבירה שיעורי דת לנשים. ברלין היא בת הזקונים במשפחתה בת שישה אחים ואחיות, כשהייתה בת 14 וחצי לקחו הוריה לאומנה שני ילדים בעלי תסמונת דאון. בעקבות זאת עברה בהמשך משפחתה להתגורר ביישוב אלון שבות.
ברלין היא זמרת-יוצרת המשלבת בין מוזיקה יהודית-דתית לטקסטים וללחנים שלה. לפני כל שיר ברלין חושפת את הסיפור שמאחורי כל שיר, בפתיחות ובאריכות. בערב יום הכיפורים ה'תש"ע (26 בספטמבר 2009) קיימה ברלין הופעה לנשים בשם "אוחילה" בבית אבי חי בירושלים שבה היא ביצעה בעיקר שירים ופיוטים מתפילות הימים הנוראים. ההופעה הפכה להופעה קבועה שמתקיימת מדי שנה באותו תאריך, והחל משנת ה'תשע"ה (2014) היא מתקיימת בבנייני האומה. ההופעה הראשונה הוקלטה ויצאה כעבור שנה בתקליטור בשם אוחילה. המופע הרביעי יצא אף הוא כאלבום הופעה תחת השם "אחלה פניו" (2013). בין שני האלבומים הוציאה ברלין ב-2012 אלבום אולפן ראשון ובו טקסטים משלה בשם שביל של אור. היא השתתפה כנגנית קלידים, מעבדת ומפיקה מוזיקלית באלבומו של אביה "ניגון מולדת" שיצא ב-2016.
ב-2017 זכתה ברלין בפרס שר החינוך לתרבות יהודית בקטגוריית מוזיקה. בספטמבר של אותה שנה יצא אלבום בהשתתפותה שנקרא אולי בשבת יזרקו סוכריות ושהכיל שירי ילדים אותם חיבר אורי אורבך.
בשנת 2023 הוציאה ברלין יחד עם המוזיקאיות אורית איזק, בת-חן אדרי, מרב ברנר, עדי אלבחר, רוחמה בן-יוסף גרסת כיסוי לשירה של נעמי שמר, מה שלומך אחות.
חיים אישיים

ברלין היא אם יחידנית, ובשנת 2021, מעט אחרי שחגגה את יום הולדתה ה-40, ילדה את בנה הבכור. היא בעלת תואר אקדמי במוזיקה וחינוך מיוחד.
הערות שוליים

1 2  חדשות סרוגים, ‏קובי אוז ואודהליה ברלין: רשימת הזוכים בפרס לתרבות יהודית נחשפה, באתר "סרוגים", 7 באוגוסט 2017
↑  אודהליה ברלין וחברות: "מה שלומך אחות", באתר ערוץ 7, 11 במרץ 2023
| --- | --- |
בקרת זהויות :  NLI: 987007604847005171  MusicBrainz: 1d7ef444-316d-4970-88c0-ec827b706b4f  VIAF: 13148268173105111984   WorldCat (עם VIAF): 13148268173105111984
חומר הדברה

מרסס יבול חקלאי Lite-Trac
חומרי הדברה הם כימיקלים רעילים המשמשים להדברת מזיקים המציקים לבני אדם או לסביבה. הם כוללים קשת רחבה של חומרים קוטלי מיקרוארגניזמים, צמחים ובעלי חיים. חומרי ההדברה הנפוצים ביותר הם קוטלי עשבים המהווים כ-50% מכלל חומרי הדברה שמשתמשים בהם לצרכים שונים ברחבי העולם.  רוב חומרי ההדברה משמשים כמוצרים להגנת הצומח, אשר מגנים על צמחים מפני עשבים שוטים, פטריות או חרקים. חומר הדברה הוא חומר כימי או חומר ביולוגי בשם ביופסטיציד (Biopesticide) המרתיע, הורג או פוגע במזיקים בדרכים שונות. לחומרי הדברה יש יתרונות וחסרונות מרובות לחולל מחלות קשות, לכן, השימוש בהם צריך להיות על פי תקנות הקובעות את סוגי החומרים המותרים לריסוס, הכמויות הנדרשות לטיפול והזמנים המתאימים לטיפול.
הגדרה

| סוג הדברה | יעד הפעילות |
| --- | --- |
קוטלי אצות: משמשים לפיקוח על תעלות ניקוז, בריכות שחייה, אגמים, מכלי אגירת מים
קוטלי ציפורים: קטילת ציפורים
קוטלי חיידקים: קטילת חיידקים פיטופתוגניים
קוטלי עובשים: קטילת עובשים פיטופתוגניים, קטילת עובשים על קירות של מבנים
קוטלי עשבים: קטילת עשבים שוטים וצמחים בלתי רצויים
קוטלי חרקים: קטילת חרקים, משיכת חרקים למלכודות
קוטלי מפריסי פרסה: מפריסי פרסה
קוטלי אקריות וכנימות: קטילת קרדית האבק
קוטלי רכיכות: קטילת חלזונות
קוטלי תולעים: קטילת תולעים עגולות המצויים בשורשי הצמח
קוטלי מכרסים: קוטלי מכרסמים, מושכי מכרסמים למלכודות
קוטלי מיקרואורגניזמים: קוטלי אצות, חיידקים, עובשים, מטפלים במיקרואורגניזמים הנידבקים לתחתית כלי שיט
קוטלי נגיפים: נגיפים
ארגון המזון והחקלאות (FAO) הגדיר חומר הדברה ככל חומר או תערובת של חומרים המיועדים למניעה, השמדה או הדברה של כל מזיק, לרבות גורמי מחלות של בני אדם או בעלי חיים ומניעת מינים בלתי רצויים של צמחים או בעלי חיים, הגורמים לנזק במהלך הייצור, העיבוד, האחסון, ההובלה או השיווק של מזון והמיועד ליבולים חקלאיים, עץ ומוצריו, מזון לבעלי חיים, או חומרים להדברת חרקים בבעלי חיים, ועכבישאים או מזיקים אחרים בגופם או על גביהם של בעלי החיים. המונח כולל חומרים המיועדים לשימושים חקלאיים, כגון, הסרת עלים, חומר ייבוש או אמצעי לדילול פירות ומניעת נשירה מוקדמת של הפרי. חומר ההדברה עשוי לשמש גם לטיפול בגידולים לפני או אחרי הקציר בבתי אריזות להגנתם מקלקול במהלך האחסון וההובלה.
סיווג

חומרי הדברה יכולים להיות מסווגים לפי אורגניזם מטרה כמפורט בטבלה  או על פי אמצעי חדירתם לגוף הגורם המזי. חומרי הדברה עשויים להיות מערכתיים-סיסטמיים, או לא מערכתיים.  חומרי הדברה במגע, לא מערכתיים נשארים על פני השטח ופועלים באמצעות מגע ישיר עם אורגניזם המטרה. חומרי הדברה יעילים יותר אם הם מערכתיים. מערכתיות היא תנאי מוקדם לשימוש בחומר ההדברה כטיפול בזרעים.
רעלי קיבה - רעלים הפועלים על החרק לאחר שקלט אותם עם מזונו. רעלים אלה אינם עובדים על מזיקים בעלי גפי פה עוקצים-מוצצים שכן אלו ניזונים רק עם החדרת גפי פיהם לתוך רקמות האורגניזם הפונדקאי.
רעלי מגע - רעלים הפועלים באמצעות מגע ישיר עם גוף המזיק. הרעלים חודרים מבעד לקוטיקולה (שריון החרק) או דרך הטריכאות (צינורות הנשימה). רעלי המגע כוללים חומרים צמחיים (בהם פירתרום המופק מצמח החרצית) או חומרים סינתטיים (משפחת הפירתרואידים המהווים חיקוי סינתטי לפירתרום). המשותף לרעלי המגע היא מסיסותם בשמנים המאפשר להם לחדור דרך כסות הגוף.
רעלים סיסטמיים - רעלים אשר מועברים אל הצומח שממנו ניזון החרק. הם אינם פוגעים בצמח, אלא רק בחרק הניזון ממנו. חומרים אלה נכללים לעיתים בתוך רעלי הקיבה, כיוון שגם הם פועלים רק לאחר שהגיעו למערכת העיכול של החרק. חומר הדברה סיסטמי נע רקמת העצה המשמשת להובלת נוזלים כלפי מעלה מן השורשים או עשויה להיות כלפי מטה ברקמת השיפה בכיוון מן העלים לחלקים התחתונים של הצמח, או בשני הכיוונים.
רעלי עישון (Fumigation) - רעלים המיושמים בצורת עשן או אדים וחודרים למזיק דרך פתחי הנשימה, דרך הקוטיקולה ודרך קליפת הביצה. שימוש ברעלים אלה נעשה בתוך חללים סגורים ואטומים ומצריך רישיון הדברה באיוד.
פעולתם הקטלנית של חומרי הדברה היא תוצאה של התערבות בתהליך ביוכימי של האורגניזם חי. רעלי עצבים מעכבים את ייצור האנזים כולינאסתראז (Cholinesterase) שתפקידו לפרק את האצטילכולין. הצטברותו גורמת להפרעת מנגנון הולכת הגירוי העצבי והתכווצות בלתי פוסקת של השרירים הגורמת לעיוות הגוף המסתים במוות.
חומר ההדברה שהוא המרכיב הפעיל בתערובת עם רכיבים אחרים ליצירת המוצר הנמכר בשוק המכונה פורמולה ומיושם באופנים שונים, על פי ידע וניסיון.
חומרי הדברה יכולים להיות מסווגים כבלתי מתכלים או כמתכלים. חומר הדברה חייב להיות די יציב כדי לקטול או לשלוט על המטרה, אך חייב להתפרק די מהר כדי שלא להצטבר בסביבה או בשרשרת המזון (Food chain). זאת, על מנת להיות מאושרים לשימוש על ידי הרשויות. חומרי הדברה מתמשכים, כולל די-די-טי נאסרו לשימוש. מקרה חריג הוא ריסוס בבתים כדי להילחם בנשאי המלריה .
השפעה

קיימים הבדלים יסודיים בין השפעתם הרעילה של חומרי ההדברה השונים. יש הפועלים באופן מידי. יש שהשפעתם מצטברת, עקב אגירת כמויות זעירות של רעל והשפעתו הממיתה תורגש רק לאחר שהצטברה בגוף כמות מסוימת. מידת הרעילות משתנה בהתאם לגיל החרק. רעלים אחדים רעילים לחרקים בוגרים אך אינם פוגעים בצעירים, בעוד שלאחרים השפעה הפוכה. מידת הרעילות נמדדת על ידי אחוז התמותה: במינון נמוך מתים בתחילה רק פרטים בודדים, וככל שגדל המינון כך הולך וגובר קצב התמותה עד לתמותה של לפחות מחצית מקבוצת הביקורת. מרישום הנתונים מתקבלת עקומת הצטברות התמותה, כאשר המועד המדויק של פעולת הרעל מותנה בריכוזו של החומר. ככל שיקטן הריכוז, יארך זמן התמותה, וככל שיגדל הריכוז יתקצר פרק זמן זה. תנאי סביבה (כגון טמפרטורה ולחות) עשויים להשפיע מאוד על פעולת הרעל. למרבית הרעלים קיים סף טמפרטורה שמתחתיו לא מתקיימת פעילות.
במחקר שנערך בסקוטלנד בשנת 2017 מצאו החוקרים שחומרי הדברה שנמצאים בשימוש בעולם גורמים לנזק בריאותי בחדק הדבורים ועלולים לפגוע ביכולתן לאסוף צוף ולזמזם. מחקר המשך משנת 2020 של חוקרים בלונדון מצא כי חשיפה של דבורים לחומרי הדברה גרמה לירידה משמעותית בהתפתחות המוחית שלהן, בייחוד בחלקים שאחראים על למידה ועל זיכרון שהכרחי להישרדותן. מכאן, הוסק כי המשך השימוש בחומרי הדברה יוכל להביא לפגיעה רבה באוכלוסיית הדבורים.
קבוצות מבניות רבות פותחו עבור כל אחד מהאורגניזמים של המטרה המפורטים בטבלה. מחלקה מבנית משויכת בדרך כלל לאופן פעולה יחיד, אם כי הוא עשוי להקיף יותר ממחלקה מבנית אחת.[דרושה הבהרה]